Våren 2007 ble Bowen registrert i et metadonprogram. Han tigget og var gatesanger i Covent Garden, og bodde i et bolighjelp-prosjekt i Tottenham i London. En kveld fant han en rødhåret katt i gangen utenfor leiligheta. Han antok at den tilhørte en annen beboer, og gjorde ikke noe med den. Da katten fortsatt var der dagen etter, og dagen etter det, ble Bowen bekymret og oppdaget at katten ikke hadde på seg krage eller ID-brikke, og at den var mager, såret og ustelt. Bowen spurte naboene, og da ingen av dem hevdet eierskap til dyret, bestemte Bowen seg for å hjelpe katten.